|  |  |  |  |  |  |  |  |
| --- | --- | --- | --- | --- | --- | --- | --- |
| |  | | --- | |  | | **Република Србија** | | **МИНИСТАРСТВО ГРАЂЕВИНАРСТВА,** | | **САОБРАЋАЈА И ИНФРАСТРУКТУРЕ** | | Број: 404-02-79/6/2016-02 | | Датум: 08.08.2016. године | | Немањина 22-26, Београд | |
|  |
|  |

**ПРЕДМЕТ:** Појашњење конкурсне документације за отворени поступак јавне набавкерадова на реконструкцији и доградњи постројења за пречишћавање воде за пиће „Петар Антонијевић“ на Церовића брду, на територији града Ужица, редни број 15/2016

**Предмет јавне набавке:** радови на реконструкцији и доградњи постројења за пречишћавање воде за пиће „Петар Антонијевић“ на Церовића брду, на територији града Ужица. **Назив и ознака из општег речника:** 45252120 - 5 – радови на изградњи постројења за прераду воде; 45252126 - 7 – радови на изградњи постројења за прераду пијаће воде.

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15), објављујемо следећи одговор, на питање:

**Питање број 1:**

Молимо Наручиоца да размотри могућност продужења рока за подношење понуда за 45 календарских дана, с обзиром да је позив за подношење понуда објављен у јеку сезоне одмора када је део запослених већ одсутан, а сама јавна набавка захтева темељну припрему и анализу постојећег стања. Све ово је скоро немогуће извести на квалитетан и задовољавајући начин унутар предвиђеног рока за подношење понуда, а имајући у виду и касно организовање обиласка постојећег постројења. Само продужење рока је у интересу Наручиоца, с обзиром да може очекивати квалитетније и оптималне понуде, на основу дужег рока припреме истих.

**Одговор на питање број 1:**

Наручилац је у складу са одредбом члана 95. став 1) тачка 2. Закона о јавним набавкама („Службени гласник Републике Србије“, бр. 124/12, 14/15 и 68/15), а имајући у виду и процењену вредност предметне јавне набавке, одредио рок за подношење понуда од 30 дана од дана објављивања позива за подношење понуда. Имајући у виду да се пројекат спроводи у циљу уредног снабдевања здравом, пијаћом водом 70.000 грађана Ужица и околине, као и свих привредних субјеката на територији града, и да је из наведених разлога реализација овог пројекта и закључење уговора са Извођачем хитно, Наручилац није у могућности да изврши продужење рока за подношење понуда, а који је одређен у складу са цитираним чланом Закона о јавним набавкама.